
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	11 mai 2017

	Nr.
	4c-7/466 


R A P O R T

asupra proiectului de Lege pentru modificarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx. 175/2017 din 10 aprilie 2017, cu dezbaterea pe fond în procedură de urgenţă, a proiectului de lege pentru modificarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice.

La întocmirea prezentului raport, Comisia a avut în vedere:

· avizul favorabil al Consiliului Legislativ (nr.75/15.02.2017)

· avizul favorabil al Comisiei juridice, de disciplină şi imunităţi (nr.4c-11/481/24.04.2017)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-5/193/19.04.2017)
Proiectul de lege are ca obiect de reglementare modificarea art.2 şi 3 din Ordonanţa Guvernului nr.105/1999, în sensul majorării indemnizaţiilor lunare primite de persoanele persecutate din motive etnice de către regimurile instaurate în România cu începere de la 6 septembrie 1940 până la 6 martie 1945.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.

La dezbaterile care au avut loc în şedinţa comisiei din 10 mai 2017 au participat, în conformitate cu prevederile art.55 din Regulamentul Camerei Deputaţilor, republicat:
· Dl Cristian Cosmin – Secretar de Stat, Ministerul Muncii şi Justiţiei Sociale.

· D-na Georgeta Jugănaru – director, Ministerul Muncii şi Justiţiei Sociale.

La lucrările comisiei şi-au înregistrat prezenţa 17 deputaţi, din totalul de 21 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 4 aprilie 2017.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.
În urma finalizării dezbaterilor, Comisia propune Plenului Camerei Deputaţilor adoptarea proiectului de lege cu amendamente redate în anexa care face parte integrantă din prezentul raport.


PREŞEDINTE,






SECRETAR,



Adrian Solomon






Violeta Răduţ
Întocmit,

Consilier parlamentar Sorina Szabo
Anexa

Amendamente admise

	Nr.

crt.
	Text act normativ de bază
	Text adoptat de Senat
	Text propus de Comisie

(autorul amendamentului)
	Motivare

	1. 
	
	Titlul Legii

Lege pentru modificarea Ordonanţei Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive entice


	Nemodificat 
	

	2. 
	
	Art.I – Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive entice, publicată în Monitorul Oficial al României, Partea I, nr.426 din 31 august 1999, aprobată cu modificări şi completări prin Legea nr. 189/2000, cu modificările şi completările ulterioare, se modifică după cum urmează:


	Nemodificat
	

	3. 
	Art. 2 - (1) Persoanele care s-au aflat în situaţiile prevăzute la art. 1 alin. (1) lit. a) şi b) au dreptul la o indemnizaţie lunară de 250 lei pentru fiecare an de deportare ori de detenţie.

(2) Persoanele care s-au aflat în situaţiile prevăzute la art. 1 alin. (1) lit. c), d) şi g) au dreptul la o indemnizaţie lunară de 200 lei pentru fiecare an de strămutare, de muncă forţată sau de evacuare din propria locuinţă.

(3) Persoanele care s-au aflat în situaţiile prevăzute la art. 1 alin. (1) lit. e) au dreptul la o indemnizaţie lunară de 200 lei.


	1. Articolul 2 va avea următorul cuprins:

Art. 2 - (1) Persoanele care s-au aflat în situaţiile prevăzute la art. 1 alin. (1) lit. a) şi b) au dreptul la o indemnizaţie lunară de 400 lei pentru fiecare an de deportare ori de detenţie.

(2) Persoanele care s-au aflat în situaţiile prevăzute la art. 1 alin. (1) lit. c), d) şi g) au dreptul la o indemnizaţie lunară de 300 lei pentru fiecare an de strămutare, de muncă forţată sau de evacuare din propria locuinţă.

(3) Persoanele care s-au aflat în situaţiile prevăzute la art. 1 alin. (1) lit. e) au dreptul la o indemnizaţie lunară de 400 lei.


	1. Articolul 2 va avea următorul cuprins:

Nemodificat.

(2) Persoanele care s-au aflat în situaţiile prevăzute la art. 1 alin. (1) lit. c), d) şi g) au dreptul la o indemnizaţie lunară de 250 lei pentru fiecare an de strămutare, de muncă forţată sau de evacuare din propria locuinţă.
Nemodificat.

Autorii: membrii Comisiei
	Pentru a fi sustenabil din punct de vedere financiar.

	4. 
	Art. 3- Soţul supravieţuitor al celui decedat, din categoria persoanelor prevăzute la art. 1 alin. (1) lit. a)-e) şi g), precum şi persoana care s-a aflat în situaţia prevăzută la art. 1 alin. (1) lit. f) beneficiază începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară de 150 lei neimpozabilă, dacă ulterior nu s-au recăsătorit.


	2. Articolul 3 va avea următorul cuprins:

Art. 3 - Soţul supravieţuitor al celui decedat, din categoria persoanelor prevăzute la art. 1 alin. (1) lit. a)-e) şi g), precum şi persoana care s-a aflat în situaţia prevăzută la art. 1 alin. (1) lit. f) beneficiază începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară de 300 lei, dacă ulterior nu s-au recăsătorit.


	2. Articolul 3 va avea următorul cuprins:

Art. 3 - Soţul supravieţuitor al celui decedat, din categoria persoanelor prevăzute la art. 1 alin. (1) lit. a)-e) şi g), precum şi persoana care s-a aflat în situaţia prevăzută la art. 1 alin. (1) lit. f) beneficiază începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară de 200 lei, dacă ulterior nu s-au recăsătorit.

Autorii: membrii Comisiei
	Pentru a fi sustenabil din punct de vedere financiar.

	5. 
	
	Art. II. – Drepturile prevăzute la art. I se acordă începând cu data de 1 iulie 2017.


	Art.II. – Drepturile prevăzute la art.I se acordă după cum urmează:

a) începând cu data de 1 iulie 2017, pentru persoanele care s-au aflat în situaţiile prevăzute la art.1 alin.(1) lit.a), b), d) şi e) din Ordonanţa Guvernului nr.105/1999 aprobată cu modificări şi completări prin Legea nr. 189/2000, cu modificările şi completările ulterioare, precum şi cu modificările aduse prin prezenta lege;
b) începând cu data de 1 ianuarie 2018, pentru persoanele care s-au aflat în situaţiile prevăzute la art.1 alin. (1) lit. c) şi g), precum şi pentru categoriile de beneficiari prevăzute la art. 3 din Ordonanţa Guvernului nr. 105/1999, aprobată cu modificări şi completări prin Legea nr.189/2000, cu modificările şi completările ulterioare, precum şi cu modificările aduse prin prezenta lege.
Autorii: membrii Comisiei

	A fost eşalonată astfel acordarea drepturilor pentru a putea fi cuprinsă în buget.

	6. 
	
	Art. III. - Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive entice, publicată în Monitorul Oficial al României, Partea I, nr.426 din 31 august 1999, aprobată cu modificări şi completări prin Legea nr. 189/2000, cu modificările şi completările ulterioare, precum şi cu modificările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

	Nemodificat.

